

**"Шығыс Қазақстан облысының жер үсті көздеріндегі су ресурстарын
пайдаланғаны үшін төлемақы ставкалары туралы" 2009 жылғы 21 желтоқсандағы № 17/225-ІV шешімге өзгеріс енгізу туралы**

Шығыс Қазақстан облыстық мәслихатының 2011 жылғы 08 маусымдағы N 30/363-IV шешімі. Шығыс Қазақстан облысының Әділет департаментінде 2011 жылғы 12 шілдеде N 2550 тіркелді

      Қазақстан Республикасының 2008 жылғы 10 желтоқсандағы «Салық және бюджетке төленетін басқа да міндетті төлемдер туралы» (Салық кодексі) кодексінің 487-бабына, Қазақстан Республикасының 2003 жылғы 9 шілдедегі Су кодексінің 38-бабына, Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6-бабына, «Жер үсті көздерінің су ресурстарын пайдаланғаны үшін төлемақыны есептеу әдістемесін бекіту туралы» 2009 жылғы 14 сәуірдегі Қазақстан Республикасы Ауыл шаруашылығы министрінің м.а., Нормативтік құқықтық кесімдерді мемлекеттік тіркеудің тізіліміне № 5675 болып енгізілген, бұйрығына сәйкес, Шығыс Қазақстан облыстық мәслихаты **ШЕШІМ ҚАБЫЛДАДЫ:**

      1. «Шығыс Қазақстан облысының жер үсті көздеріндегі су ресурстарын пайдаланғаны үшін төлемақы ставкалары туралы» 2009 жылғы 21 желтоқсандағы № 17/225-ІV Шығыс Қазақстан облыстық мәслихатының (Нормативтік құқықтық кесімдерді мемлекеттік тіркеу тізілімінде тіркелген нөмірі 2523, 2010 жылғы 1 ақпандағы № 16 «Дидар», 2010 жылғы 2 ақпандағы № 16 «Рудный Алтай» газеттерінде жарияланған) шешіміне келесі өзгеріс енгізілсін:

      аталған шешімнің қосымшасы осы шешімнің қосымшасына сәйкес жаңа редакцияда жазылсын.

      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Сессия төрағасы                            А. Шмурыгин*

*Шығыс Қазақстан облыстық*

*мәслихатының хатшысы                       В. Ахаев*

Шығыс Қазақстан

облыстық мәслихатының

2011 жылғы 8 маусымдағы

№ 30/363-IV шешіміне

қосымша

 **Шығыс Қазақстан облысының жер үсті көздерінің су ресурстарын**
**пайдаланғаны үшін төлемақы ставкалары**

|  |  |  |  |
| --- | --- | --- | --- |
| № | Арнаулы су пайдаланудың түрі | Өлшем бірлігі | Төлемақы ставкалары, \* теңге |
| 1 | 2 | 3 | 4 |
| Ертіс өзені бассейні |
| 1 | Тұрғын-үй пайдалану және коммуналдық қызметтер  | теңге/1000 тек.м | 68,1 |
| 2 | Өнеркәсіп, жылу энергетикасын қоса | теңге/1000 тек.м | 195,7 |
| 3 | Ауыл шаруашылығы | теңге/1000 тек.м | 55,1 |
| 4 | Су көздерінен су алуды жүзеге асыратын тоған шаруашылықтары | теңге/1000 тек.м | 55,1 |
| 5 | Су көздерінен балық аулайтын балық шаруашылығы, тұтынушылар | теңге/тонна | 138,4 |
| 6 | Су энергетикасы | теңге/1000 кВт. сағ | 20,5 |
| 7 | Су көлігі | теңге /1000 т.км | 7,6 |
| Балқаш және Алакөл өзен мен көлдері бассейні |
| 8 | Тұрғын-үй пайдалану және коммуналдық қызметтер  | теңге/1000 тек.м | 62,7 |
| 9 | Өнеркәсіп, жылу энергетикасын қоса | теңге/1000 тек.м | 173 |
| 10 | Ауыл шаруашылығы | теңге/1000 тек.м | 49,7 |
| 11 | Су көздерінен су алуды жүзеге асыратын тоған шаруашылықтары | теңге/1000 тек.м | 47,6 |
| 12 | Су көздерінен балық аулайтын балық шаруашылығы, тұтынушылар | теңге/тонна | 123,2 |
| 13 | Су энергетикасы | теңге/1000 кВт.сағ | 18,4 |
| 14 | Су көлігі | теңге/1000 т.км | 5,4 |

      \**Ескерту: төлемақы ставкалары Қазақстан Республикасы Статистика агенттігінің жыл сайын жариялайтын, сәйкес жылдық инфляцияның ресми деңгейіндегі индексін ескере отырып есептеледі.*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК